H. C. Artmann

mini|hochkant=0.80|An H.C. Artmann sei Grob in da Feiahalle Simmering
Da H. C. Artmann (* 12. Juni 1921 in Wean-Bradnsee; † 4. Dezemba 2000 in Wean; eigentli Hans Carl Artmann) woar a österreichischa Dichda, Schriftstöla und Iwasetza. Bekaunt woan is ea duach an Gedichtbaund auf weanarisch "med ana schwoazzn dintn" (1958).

 Lebm 
Da Hans Carl Artmann is 1921 in Wean-Bradnsee ois Bua fum Schuasda Johann Artmann und seina Frau Marie, gebuarane Schneider, auf d Wöd kuma. Ea is in Wean aufgwoxn, is do in Foik- und in d Hauptschui gaunga und hod schbäda drei Joa ois Biaro-Praktikant goawat. 1940 is a zum Reichswehrdienst eizong woan und woa daunn deitscha Soidot im Zwoatn Wödgriag, bis a 1941 fawunt woan is und bis zum End fum Griag in am Schdrof-Batalion fu da Weamocht woa. Ois Griags-Gfaugana hod a bei de Amearikana ois Iwaseza goawat und doat a zum schreim aungfaungt.

Ob 1947 hod da H. C. Artmann litararischde Text im Radio und in da Zeidschrift „Neue Wege“ aussa brocht. Fu 1952 weg hod a mim Gerhard Rühm, mim Konrad Bayer, mim Friedrich Achleitner und mim Oswald Wiener zaum in da „Weana Grupn“ goawat, fu dear a si owa ob 1958 disdanziad hod. In des Joa foid a sei gresda litararischa Eafoig, nemli da Gedichtbaund med ana schwoazzn dintn, dea auf oidn Weana Dialekt gschrim is, so wiar a in da Jugend fum Artmann in seim Grezl gredt woan is.

Des Buach woa fia eam da grose Duachbruch mid dem a bis heit oiwei nu identifiziad wiad, a waun des auf Dialekt schreim fian H. C. Artmann eigentli neta a Expeariment woa und fü fu seine audan Text eigentlich auf Hochdeitsch woan. Drozdem is a hauptsächli ois Dialekt-Schriftschdöla in Earinarung blim.

Seid 1954 woar a oft recht laug auf in gaunz Eiropa auf da Roas, 1961–1965 hod a in Schwedn gwond, danoch woar a bis 1969 in Berlin und ob 1972 in Soizbuag. Ea woa a President und Grindungsmitglid fu da Graza Autoanfasaumlung, fu dear a si 1978 faobschidet hod. Ea hod an Haufn Breis und Earungen griagt, unta audam in Grosn Estareichischn Schdoodsbrais (1974), an Ean-Dokda fu da Uni Soizbuag (1991) und in Georg-Büchner-Preis (1997).

Da H. C. Artmann woa seid 1972 mid da Schriftschdölarin Rosa Pock fahairat. Ea is am 4. Dezemba 2000 an am Heazfasong gschdoam und is am Urnenhain fum Weana Zentralfridhof begrom.

De Schdod Wean hod sein litararischn Nochloss kauft und schdift seid 2004 in Earinarung an eam in H. C. Artmann Preis.

 Wiakung 
Da Artmann woa a notorischa Querdenka, dea wos si in ka Schublodn eiordnen hod lossn. Ea güt ois Mitbegründa vo da surrealistischen Literatua und vo da avantgardistischen Weana Gruppn (Wiener Gruppe). In seine Orbatn mischt si barock ausufanda Sprochwitz mit skurriln, schwoazn Hamua. Da Artmann spüt auf phantasievolle Oat mit poetischn Büdan. Erotik und Idylle schlogn oft in iwaroschendn Schrecknsvisionen um. Ea jongliat mit sämtlich Genres, de wos de Literatua bietn duat. Trivialität und Voikstümlichkeit san eam genauso wichtig wia Avantgard und Surrealismus und bewegt si imma an da Grenz zwischn Realität und Irrealität.

Dea legendäre Bonvivant, Vawaundlungskinstla und poetische Avantgardist woa aa a hearausrogenda Iwasetza. Besundas bekaunt is a owa duach seine anzigoatign Dichtungen im weanarischn Dialekt woan, de heit ois Klassika vo da boarischn Literatua göitn. Sei Asterix-Iwatrogung in Weanarische is iwa Wean ausse zum Kuit wuan, genauso wia sei freie Iwatrogung vo de Gedichtln vom François Villons ins Weanarische, de wos vom Helmut Qualtinger auf Schoiplottn aufgnumma woan is.

Ois Theoretika hod da Artmann 1953 a „Acht-Punkte-Proklamation des poetischen Actes” aufgstöd, de wos proklamiat hod, „dass man Dichter sein kann, ohne auch irgend jemals ein Wort geschrieben oder gesprochen zu haben”:

 Klassisches Weanarisch 
S Weanarisch vom Artmann is heit ois klassisch, sogoa de radikale Schreibweis ohne Sondazeichen. Fia ans vo de neiastn wissnschoftlichn Weanarisch-Projekte, s Weanarische fian Computa zum Adaptian, hom "die Forscher Hanno Pöschl ein paar Wienerisch-Klassiker Literatua gegeben: unter anderem Med ana schwoazzn dintn und eine Asterix-Ausgabe von H. C. Artmann".ORF on Science:Erster Computer der Wienerisch spricht, obgruafn am 23.Mai 2009

Zitat: wos unguaz, aus med ana schwoazzn dintn:

hosd nix bemeagt?
des messa do
hod se alanech
gaunz vo söwa
griad...
fon köla bis zun doch
ka mensch ka kozz
ka maus en haus
und des farfluachte messa
hod se gaunz fon söwa
griad...

do stimmt wos ned!
do is wos zwischn uns!
do is wos unguaz zwischn dia r und mia...
ar messa kaun se do
ned so alanech
gaunz fon söwa rian!

mia ged s baakoid 
duach s bluad...
si frogt en ana dua:

hosd nix bemeagt..?
hosd as ned xeng...???

mei gmiad
is ma fadistad
waun da mond zuanema duad
i hoids daun nima r aus
mi glists fost noch an bluad
do nim i mei giaskaunlkaunl
und giass de bluman
wia r a reng..
und daun
und daun
daun nim i d sichl draun
und hau r eana r ollan
d kepfaln oo!

an quadratmeta zeascht
und zwaa quadratmetan
und an gaunzn gatl
ana glan wisn
ana grossn wisn
und daun an gaunzn
födfödföd ..

do ken e nix
do giw e kan bardaun
do kuman s olle
olle draun!
de gaunze nocht
hadsch i daun duach
des bluad rind mia
fon omd en d schuach
i schneid schneid schneid
das des bluad nua so 
fon da sichl schreid
bis in da frua!

 Kollegn iwan Artmann 

 Auszeichnunga und Ehrunga 
 1974: Großer Österreichischer Staatspreis für Literatur
 1977: Literaturpreis vo da Stod Wean
 1981: Ehrenring vo da Stod Soizburg
 1981: Rauriser Biagapreis fia Literatua
 1981, Literaturpreis vo da Stod Soizburg
 1983: Literaturpreis vo da Soizburga Wiatschoft
 1984: Goldenes Ehrenzeichen vom Laund Soizburg
 1984: Österreichisches Ehrenkreuz für Wissenschaft und Kunst
 1986: Manuskripte-Preis fias Forum Stadtpark vom Laund Steiermoak
 1986: Übersetzerprämie vom Bundesministeriums fia Unterricht und Kunst
 1986: Mainzer Stadtschreiber
 1987: Kunstpreis bildender Künstler aus Österreich und der BRD für einen hochgeschätzten und bewunderten Kollegen
 1989: Franz-Nabl-Preis
 1989: Literaturpreis vo da Stod Soizburg
 1991: Ehrenbecher vom Laund Soizburg
 1991: Ehrendoktorwürde vo da Universität Soizburg
 1991: Literaturpreis vo da Stod Soizburg
 1991: Österreichisches Ehrenzeichen für Wissenschaft und Kunst
 1992: Franz-Grillparzer-Preis vo da Stiftung F.V.S. Hamburg
 1994: Friedestrompreis für Dialektdichtung vom Kreis Neuss
 1996: Goldenes Ehrenzeichen vom Laund Kärntn
 1996: Ehrenring vo da Stod Wean
 1997: Georg-Büchner-Preis
 1997: Ehrenpreis des österreichischen Buchhandels für Toleranz in Denken und Handeln
 1999: Literaturpreis vo Laund Steiermoak
 2000: Großes Goldenes Ehrenzeichen für Verdienste um die Republik ÖsterreichAufstellung aller durch den Bundespräsidenten verliehenen Ehrenzeichen für Verdienste um die Republik Österreich ab 1952 (PDF; 6,9 MB)

 Weake (Auswoi) 
 Achtundachtzig: ausgewählte Gedichte (1996) ISBN 3-7017-1009-0
 Der aeronautische Sindtbart: oder, Seltsame Luftreise von Niedercalifornien nach Crain (1975) ISBN 3-423-01067-3
 Allerleirausch: neue schöne Kinderreime (1978) ISBN 3-921499-22-4
 Angus; English version by Olive Jones (1974) ISBN 0-416-80470-5
 Artmann, H.C., Dichter: ein Album mit alten Bildern und neuen Texten; edited by Jochen Jung (1986) ISBN 3-7017-0455-4
 Aus meiner Botanisiertrommel: Balladen u. Naturgedichte (1975) ISBN 3-7017-0134-2
 The Best of H.C. Artmann; edited by Klaus Reichert (1975) ISBN 3-518-36775-7
 Christopher und Peregrin und was weiter geschah: ein Bären-Roman in drei Kapiteln; with Barbara Wehr (1975)
 Drakula, Drakula. Ein transsylvanisches Abenteuer; with Uwe Brenner (1966)
 Die Fahrt zur Insel Nantucket; Theater (1969)
 Fleiss und Industrie (1989) ISBN 3-518-01691-1
 Frankenstein in Sussex (1974) ISBN 3-88010-009-8
 Gedichte über die Liebe und über die Lasterhaftigkeit (1975) ISBN 3-518-01473-0
 Gedichte von der Wollust des Dichtens in Worte gefasst (1989) ISBN 3-7017-0568-2
 Gesammelte Prosa; edited by Klaus Reichert, 4 volumes (1997) ISBN 3-7017-1094-5
 Gesänge der Hämmer (1996) ISBN 3-7013-0931-0
 Goethe trifft Lilo Pulver und wandert mit ihr durch den Spessart zum Schloss Mespelbrunn (1996) ISBN 3-927480-35-5
 Grammatik der Rosen: gesammelte Prosa; edited by Klaus Reichert, 3 volumes (1979) ISBN 3-7017-0221-7
 Grünverschlossene Botschaft. 90 Träume (1967)
 H.C. Artmann: ich bin Abenteurer und nicht Dichter: aus Gesprächen mit Kurt Hofmann (2001) ISBN 3-85002-465-2
 Hans-Christof Stenzel’s POEtarium (1991)
 Der Herr Norrrdwind: ein Opernlibretto (2005) ISBN 3-7017-1410-X
 How much, Schatzi? (1971)
 Ich brauch einen Wintermantel etz.: Briefe an Herbert Wochinz; edited by Alois Brandstetter (2005) ISBN 3-902144-92-0
 Im Schatten der Burenwurst: Skizzen aus Wien (1983) ISBN 3-7017-0329-9
 Die Jagd nach Dr. U.: oder, Ein einsamer Spiegel, in dem sich der Tag reflektiert (1977) ISBN 3-7017-0166-0
 Kleinere Taschenkunststücke. Fast eine Chinoiserie (1973) ISBN 3-88010-000-4
 Eine Lektion in Poesie wead vorbereitet (1998) ISBN 3-85420-490-6
 Ein lilienweisser Brief aus Lincolnshire: Gedichte aus 21 Jahren; edited by Gerald Bisinger (1969)
 Nachrichten aus Nord und Süd (1978) ISBN 3-7017-0196-2 
 Ompül (1974) ISBN 3-7008-0338-5 
 Das Prahlen des Urwaldes im Dschungel (1983) ISBN 3-88537-057-3
 The quest for Dr. U, or, A solitary mirror in which the day reflects; translated by Malcolm Green & Derk Wynand (1993) ISBN 0-947757-56-2
 Der Schlüssel zum Paradies: religiöse Dichtung der Kelten (1993) ISBN 3-7013-0744-X
 Die Sonne war ein grünes Ei: von der Erschaffung der Welt und ihren Dingen (1982) ISBN 3-7017-0300-0
 Das Suchen nach dem gestrigen Tag; oder, Schnee auf einem heissen Brotwecken: Eintragungen e. bizarren Liebhabers (1978) ISBN 3-442-07013-9
 Unter der Bedeckung eines Hutes. Montagen u. Sequenzen (1974) ISBN 3-7017-0097-4
 Verbarium. Gedichte (1966)
 Von einem Husaren, der seine guldine Uhr in einem Teich oder Weiher verloren, sie aber nachhero nicht wiedergefunden hat (1990) ISBN 3-7013-0776-8
 Die Wanderer (1979) ISBN 3-921499-24-0
 Was sich im Fernen abspielt: gesammelte Geschichten edited by Hans Haider (1995) ISBN 3-7017-0899-1
 Wer dichten kann ist Dichtersmann: eine Auswahl aus dem Werk; edited by Christina Weiss and Karl Riha (1986) ISBN 3-15-008264-1
 Yeti; oder, John, ich reise ...; with Rheiner Pichler and Hannes Schneider (1970)
 Der zerbrochene Krug: nach Heinrich von Kleist (1992) ISBN 3-7017-0784-7
 Asterix Da Legionäa, Band 32 (Weanarisch III) Übadrogn fon H. C. Artmann. Wien: Egmont Falog, 1999, ISBN 3-7704-2267-8
 Ich bin Abenteurer und nicht Dichter: Aus Gesprächen mit Kurt Hofmann
 Sämtliche Gedichte
 Derr Herr Norrrdwind. Kinderoper. Musik: HK Gruber. UA 2005

 Audio 
 Allerleirausch, Märchn und Gedichtln vom H.C. Artmann, glesn vo Jutta Schwarz
 Aus meiner Botanisiertrommel, H.C. Artmann und de Gruppn Bärengässlin (aa ois Buach, Soizburg 1975, Residenz Verlag)
 Dracula Dracula, Heaspüü, vuatrong vom H.C. Artmann
 Hirn mit Ei, Jazz + Lyrik, H.C. Artmann, Wolfgang Bauer, Hans Koller, Fritz Pauer
 Kein Pfeffer für Czermak, glesen vom H.C. Artmann
 Villon iwasetzt von Artmann gsprochn vom Qualtinger mid Jazz vo Fatty George
 Will Elfes Song – Der General. Nach Texten von Gisela Pfeifer und H.C. Artmann
 Tom Parker und der falsche Lord, Krimiheaspüü, Beoawatung und Regie: Martin Heindel, Produktion: WDR 2007, mit u. a. Alexander Hauff, Rolf Boysen, Jennifer Minetti, Traugott Buhre und Janina Sachau

 Literatua 
 Marcel Atze, Hermann Böhm (Hgg.): „Wann ordnest Du Deine Bücher?“ Die Bibliothek von H. C. Artmann. Wien: Wienbibliothek und Sonderzahl-Verlag 2006, ISBN 9783854492610
 Heide Kunzelmann: Ich bin ja der Proteus. H.C. Artmanns Poetik der Wandelbarkeit. 2013, ISBN 978 3 85449 402 7
 Marc-Oliver Schuster: Aufbau wozu. Neues zu H. C. Artmann. 2010, ISBN 9783826042980
 Marc-Oliver Schuster: H. C. Artmann's Structuralist Imagination. 2010, ISBN 9783826044731
 Marc-Oliver Schuster: „der zauberkasten / des famosen dr. mabuse / enthält mich, mädels!“ H. C. Artmanns Fantastik und Raum[Welt]-Modell. In: Pascal Klenke u. a.: Writing Worlds. Welten- und Raummodelle der Fantastik. Heidelberg, Winter 2014, ISBN 978-3-8253-6379-6, S. 141–151

 Im Netz 



 Hansi Lang singt H C Artmanns heit bin e ned munta wuan aus: med ana schwoazzn dintn
 Linksaumlung bei da Universitätsbibliothek vo da Freien Universität Berlin
 literaturhaus.at Umfossands Weaksvazeichnis
 Nachlass vom H.C.Artmann in da Weanbibliothek vom Rathaus
 H. C. Artmann als Lehrer an der "Schule für Dichtung" – A Reportage vo Günter Kaindlstorfer easchiena in da Die Presse 1992
 H.C.Artmann Lexikon mit Biographie, Bibliographie und Sekundärliteratua
 Gedichtln vom H. C. Artmann auf lyrikline.org (Text und Audio)
 H.C. Artmann im O-Ton im Online-Archiv "Österreich am Wort" vo da Österreichischen Mediathek (Interviews, Lesungen und Porträts)
 Die H. C. Artmann-Sammlung Knupfer in da Universitäts- und Stadtbibliothek Köln

 Schau aa 
 Weanarisch

 Beleg 

Artmann, H. C.
Kategorie:Autor
Kategorie:Literatur (20. Jahrhundert)
Kategorie:Literatur (Deutsch)
Kategorie:Literatur (Österreich)
Kategorie:Literatur (Bairisch)
Kategorie:Bairische Sprache
Kategorie:Lyrik
Kategorie:Mann
Kategorie:Österreicher/in
Kategorie:Person (Wien)
Kategorie:Geboren 1921
Kategorie:Gestorben 2000
Kategorie:Artikel auf Wienerisch